b"\n_START_ARTICLE_\nWales' regjering\n_START_PARAGRAPH_\nWales' regjering (engelsk: Welsh Government, walisisk: Llywodraeth Cymru) er den ut\xc3\xb8vende myndigheten etablert ved devolusjon i Wales. Gjennom parlamentarisme utg\xc3\xa5r regjeringen av Nasjonalforsamlingen for Wales. Regjeringen ble etablert i 1999 etter en folkeavstemning i 1997._NEWLINE_Wales' f\xc3\xb8rsteminister er leder for Wales' regjering. Partilederen for det st\xc3\xb8rste partiet i Nasjonalforsamlingen er vanligvis f\xc3\xb8rsteminister. F\xc3\xb8rsteministeren utpeker \xc3\xb8vrige ministere og regjeringsmedlemmer med Nasjonalforsamlingens godkjennelse._NEWLINE_Under det politiske niv\xc3\xa5et har regjeringen et n\xc3\xb8ytralt embedsverk med omkring 5\xc2\xa0000 tjenestemenn."